पिपरई/अशोकनगर (हेमन्त यादव) इन दिनों हमारे देश में एक ट्रेंड सा बना हुआ है, अगर किसी को मशहूर होना हो या फिर किसी को विवादो में आना है, तो वह किसी भी धर्म पर टिप्पणी करके फालतू की पब्लिसिटी स्टंट के जरिये से विवादो में आ सकता है। ऐसा ही सहारा लिया है, बालीवुड के जाने-माने गायक सोनू निगम ने सुबह सबेरे होने वाली अजान पर सवाल उठाते हुए कहा कि ईश्वर सभी पर कृपा करे में मुसलमान नही हूं और मुझे रोज अजान की आवाज सुनकर जागना पड़ता है। भारत में कब यह जबरन धार्मिकता खत्म होगी। पिपरई नगर में स्थित लक्ष्मीनारायण मंदिर व जामा मस्जिद, दोनों की दीवार एक ही है। मंदिर और मस्जिद की दीवार एक होने के कारण उनके मानने वालों को कभी कोई परेशानी नही आई। मस्जिद में अपने समय पर अजान होती है तो मंदिर में भी समय पर आरती होती है। यह मिसाल है, सोनू निगम जैसे उन नफरत की आग फैलाने वाले उन मजहबी गुण्डों के लिए जो बात-बात पर धर्म के नाम पर वे वुनियादी बातों से गुमराह कर कें दंगा फसाद को बड़ावा देते है। जहां एक तरफ मस्जिद में नमाज अता होती है तो दूसरी और भगवान की आरती के जयकारों गूंजते हैं। यहां आज तक पूजा और इबादत के नाम पर कोई भी फसाद किसी भी धर्म के लोगों ने नहीं किया है। इन दोनों इबादत स्थलों में प्रतिदिन पूजा अर्चना और नमाज अदा की जाती है। गौर तलब है कि यहां आरती होती रहती है, और अजान चलती रहती है। लेकिन कोई भी धर्मावलंबी इसे अपनी इबादत में दखल नहीं मानता है। नगर में स्थित यह मंदिर-मस�	